Magyar csapat innovációja segítheti a vívás döntéshozatali mechanizmusát

A sportbíráskodásban újdonságnak számító, eddig nem használt komplex informatikai rendszer fejlesztését kezdte meg a közelmúltban az Alpha Machine Kft. Az innováció alapvetően a vívásban, azon belül is a kardvívás döntéshozatali mechanizmusában hozhat előrelépéseket. A cél ugyanis egy olyan összetett, informatikai rendszer felállítása, amely a jelenlegi lehetőségeket kiegészítve és kitágítva, objektívebbé, a szurkolók számára pedig nyomonkövethetővé és egyértelműbbé teszi a bíráskodást.